《寄友人》
明代·曾爟

与君离阔十年馀，两过江滨候起居。咫尺犹如千里别，飘零不寄一行书。

何时夏口同倾盖，此日王门好曳裾。若问故人何似者，鬓丝今已不胜梳。

作者简介：（1345—1407）明苏州府吴江人，字日章。少为郡学生。洪武十七年，以岁贡授黄陂知县。有政声。累迁为翰林院侍读。永乐元年，与修《永乐大典》。出使安南为副使。后从张辅等攻安南，文檄皆出其手。病卒于军中。